Seniorská spevácka skupina „Hrachovienka“

Seniorská spev. skupina „Hrachovienka“ vznikla pri ZO JDS v Hrahovišti v roku 2004.

 Začínali sme ako 4-členná ženská skupina Postupne sa k nám pridávali ďalší členovia zo ZO JDS Krajné. Prvými členkami boli Júlia Kolniková, Jozefína Šagátová, Anna Naďová, Ľudmila Urbančíková. Postupne sa k nám pridávali ďalší členovia Anna Vaváková, Pavol Babulic a  ZO JDS Krajné, Karol Nedbálek, Štefan Horák, Anna Zmeková, Anna Ďurišová. Členom na krátku dobu bol Miroslav Kostolanský a Ján Klačik.

Bohužiaľ dvaja členovia už nie sú medzi nami.

Súčasní členovia spev. skupiny: Ľudmila Urbančíková, Júlia Kolníková, Jozefína Šagátová, Anna Naďová, Anna Ďurišová, Anna Zmeková, Karel Nedbálek, Ján Marek, na akordeóne doprevádza Ladislav Gergeľ.

Súbor vystupuje na slávnostných schôdzach oboch organizácií JDS, pri rôznych podujatiach organizovaných obcou, v Domovoch soc. služieb v širokom okolí a pod.. Pravidelne sa zúčastňujeme okresných prehliadok spev. skupín.

Hlavným cieľom našej skupiny je rozdávať dobrú náladu a radosť prostredníctvom krásnych piesní a hovoreného slova. Spevácka skupina získala už viacero Ďakovných listov. Do svojho širokého repertoáru zaraďujeme piesne vhodné na rozličné príležitosti.

Stretávame sa na skúškach v kultúrnom dome, kde si okrem spevu spríjemňujeme chvíle priateľským posedením a rozhovormi pri čaji, či kávičke.